Την ευκαιρία να κάνει μπάνιο με φίλους του είχε το πρωί της Κυριακής ο πρωθυπουργός Κυριάκος Μητσοτάκης στην παραλία της Καλογριάς.

Ο κ. Μητσοτάκης βρίσκεται στην περιοχή από χθες το μεσημέρι, όπου έδωσε το παρών μαζί με την σύζυγό του Μαρέβα στα εγκαίνια της οικίας του Πάτρικ Λη Φέρμορ, ενώ στη συνέχεια διανυκτέρευσε σε ξενοδοχείο της Καρδαμύλης.

Σύμφωνα με το tharrosnews, ο κ. Μητσοτάκης έδειχνε να απολαμβάνει το μπάνιο του στη γνωστή παραλία, ενώ αρκετοί ήταν αυτοί που συνομίλησαν μαζί του. Όταν βγήκε από τη θάλασσα, μάλιστα, πλησίασε μια παρέα νέων που έκπληκτη είδαν τον πρωθυπουργό να φτάνει κοντά της και τελικά να τα λένε για ώρα.

Πηγή: tharrosnews